અફઘાનિસ્તાનના દક્ષિણ હેલમંદ પ્રાંતમાં એક તપાસ ચોકી પર તાલિબાન સાથે સંકળાયેલા અેક પોલીસ કર્મચારીએ તેના સાથી કર્મીઓ પર ફાયરિંગ કરતાં ૧૧ પોલીસ અધિકારીનાં મોત થયાં હતાં. આ પ્રાંતની રાજધાની લશ્કર ગાહમાં પોલીસ કર્મચારીઓ તેમની બેરેકમાં સુતા હતા ત્યારે આ ઘટના બની હતી. આ ઘટના અફઘાન પોલીસ માટે મોટા આઘાત સમાન છે. તાલિબાન સાથે સંકળાયેલા એક પોલીસ કર્મચારીએ તેના ૧૧ સહ કર્મચારીની ગોળી મારી હત્યા કર્યા બાદ તે તમામ હથિયાર અને ગોળા બારુદ સાથે ફરાર થઈ ગયો હતો.